AIRTEL
ఎయిర్‌టెల్‌ రూ.2వేల కోట్ల పెట్టుబడులు
న్యూఢిల్లీ,జూలై 11: టెలికాం సేవల దిగ్గజం ఎయిర్‌టెల్‌ తాజాగా మార్కెట్లలో నెట్‌వర్క్‌ విస్తరణకోసం ప్రాజెక్ట్‌ నెక్ట్స్‌ ప్రోగ్రాం కింద రూ.2వేల కోట్ల రూపాయలు పెట్టుబడులు పెడుతోంది. వచ్చే మూడేళ్ల పాటు ఈ పెట్టుబడులు కొనసాగుతాయి. అన్ని సేవలు, టచ్‌పాయింట్లలో సేవలు మరింత విస్తృతం చేస్తామని ఎయిర్‌టెల్‌ ఎండి సిఇఒ గోపాల్‌ విట్టల్‌ వెల్లడించారు. డిజిటల్‌ ధృక్పథంతో కస్టమర్లకు తమ సేవల్లో ఎక్కడా అసంతృప్తికి తావులేకుండా భారీ కార్యాచరణ అమలుచేస్తున్నట్లు వివరించారు.
ఇన్‌స్టోర్‌ అనుభవం మరింత పెంచుతుందని, పోస్టుపెయిడ్‌, సెక్యూరిటీపరంగా మరింతగా ఫీచర్లు పెరుగుతా యని అన్నారు. ప్రాజెక్ట్‌నెక్ట్స్‌ ద్వారా ఎయిర్‌టెల్‌ భావి పెట్టుబడులు మరింత పెరుగుతాయని, ప్రాజెక్ట్‌ లీప్‌ నెట్‌వర్క్‌ను మరింతపటిష్టం చేస్తుందని ఎండి సిఇఒ వెల్లడించారు. ఎయిర్‌టెల్‌ సుమారు 2450 గంటలుపాటు కస్టమర్ల అనుబశాలను తెలుసుకునేందుకు ఇన్‌స్టోర్‌లో గడిపిందని, అలాగేట్రాఫిక్‌ను కూడా పరిగణనలోకి తీసుకుని ఎయిర్‌ టెల్‌ మొత్తం 2500 స్టోర్లను రిడిజైన్‌ చేస్తుందని అన్నారు. నెక్ట్స్‌జెన్‌ ఎయిర్‌ టెల్‌ స్టోర్లు యుకె కేంద్రంగా ఉన్న 8ఇంక్‌ డిజైన్‌ చేసింది. మొదటి రెండు నెక్ట్స్‌జెన్‌ ఎయిర్‌టైల్‌ స్టోర్లు గుర్‌గావ్‌లో ప్రారంభం అవుతాయి. డిజైన్‌పరంగా కనిష్టస్థాయిలోనే ఉన్నా కస్టమర్లకు మంచి అనుభవాలనిస్తాయని గోపాల్‌ విఠల్‌ వెల్లడించారు.
ఎయిర్‌టెల్‌ డేటా నెలముగిసిన తర్వాత వృధాగా మురిగి పోవడంపై కస్టమర్లు అంతృప్తితోఉన్నారని అన్నికనెక్షన్లకు కలిపి సర్వీస్‌ప్రొవైడర్‌నుంచి మంచి సంబంధా లు కోరుకుంటున్నారని, వారి మొబైల్‌ఫోన్ల భద్రతాఫీచర్లు డేటా పరిరక్షణ ఎక్కువ కోరుకుంటున్నట్లు ఎయిర్‌టెల్‌ ఎండి వెల్లడించారు. ప్రీపెయిడ్‌ నుంచి పోస్టుపెయిడ్‌కు అప్‌గ్రేడ్‌ కావడంలో కూడా నెక్ట్స్‌జెన్‌ ష్టోర్ల ద్వారా జాప్యం తగ్గుతుందని అంచనావేస్తున్నారు. ఆగస్టు ఒకటవ తేదీనుంచి ఎయిర్‌టెల్‌ పోస్టు పెయిడ్‌ కస్టమర్లకు డేటారోలోవర్‌ లభిస్తుందని, వినియోగం కాని నెలవారీ డేటా కోటా తదుపరి బిల్లింగ్‌ సైకిల్‌కు బదలాయించే అవకాశం ఉంటుందని, దీనివల్ల డేటా వృధాకాకుండా వినియోగం అవుతుందని గోపాల్‌ పేర్కొన్నారు. కస్టమర్లు తమడేటా వినియోగాన్ని మైఎయిర్‌టెల్‌ యాప్‌ద్వారా ట్రాకింగ్‌చేసు కోవచ్చన్నారు.
ఒకే కుటుంబంలో మరికొన్ని ఎయిర్‌టెల్‌కనెక్షన్లను మై ఎయిర్‌టెల్‌ యాప్‌ద్వారా పొంద డం వల్ల20శాతం ఆదాచేసుకోవచ్చు. భద్రతకోసం ఎయిర్‌టెల్‌ సెక్యూర్‌ ఫీచర్‌ను అదనంగా ప్రవేశపెట్టామన్నా రు. ప్రమాదాల్లోను, ఫోన్లు కిందపడి పాడయినపుడు సురక్షితంగా ఉంటాయన్నారు. దెబ్బ తిన్న ఫోన్లను ఎయిర్‌టెల్‌ వెంటనే పికప్‌చేసుకుని వాటిని అధీకృత సేవాకేంద్రం వద్ద మరమ్మతులు చేయించి వెనువెంటనే కస్టమర్‌కు అందిస్తుందన్నారు. ఫోన్‌ కొనుగోలు చేసిన రెండేళ్ల వరకూ ఈ సదుపాయం ఉంటుంది. ఎయిర్‌టెల్‌ నార్టాన్‌మొబైల్‌ సెక్యూరిటీని కస్టమర్లకు అందిస్తుందని, దీనివల్ల డేటాభద్రత పెరుగుతుందన్నారు.